open-index/open-wikipedia-markdown huggingface dataset:
தாவா தெம்

**தாசோ தாவா தெம்** (*Dasho Dawa Dem* மே 16, 1944பிப்ரவரி 15, 2018) பூட்டான் இராச்சியத்தில் ஒரு அதிகாரியாக இருந்தார். இவர் 1965 முதல் 1985 வரை இரண்டு தசாப்தங்களாக உத்தியோகபூர்வ வாழ்க்கையில் , அரச கழக செயலகம், , திம்பு மாவட்ட நிர்வாகம், வெளியுறவு அமைச்சகம், அரச கழக ஆலோசனை கழகம் ஆகிய பல்வேறு அரசு கிளைகளில் பதவிகளை வகித்தார். இவர் 1981இல் பூட்டானின் தேசிய மகளிர் சங்கத்தை நிறுவ உதவினார். பின்னர், 1985இல் அதன் செயலாளராக நியமிக்கப்பட்டார். இவர் 2009இல் ஓய்வு பெற்றார். 2018இல் இறந்தார்.

## ஆரம்ப கால வாழ்க்கை
தாவா தெம், மே 16, 1944 அன்று ஹா மாவட்டத்தில் உள்ள தக்கு கோயன்பாவில் பிறந்தார். ஹாவில், 1956 முதல் 1963 வரை பள்ளியில் படிக்கும் நவீன கல்வியைப் பெற்ற முதல் பூடானியர்களில் ஒருவராக இருந்தார். இவர் பூட்டான் அரசாங்க உதவித்தொகையின் கீழ் பல்வேறு இந்தியப் பள்ளிகளில் மேலும் படித்தார்.

## அரசு சேவை
இவர், சூன் 1, 1965 அன்று ஒரு தனிச் செயலாளராக பூட்டானில் உள்ள அரச கழக செயலகத்தில் தனது வாழ்க்கையைத் தொடங்கினார். அக்டோபர் 1967இல், திம்பு மாவட்ட நிர்வாகத்தில் ராம்ஜம் (உதவி மாவட்ட  குற்றவியலில் நீதிபதி/மாவட்ட ஆட்சியர்   ) ஆக உயர்த்தப்பட்டார். அங்கு இவர் சூலை 1971 வரை பணியாற்றினார்.  1971இல் இவர் புதிதாக நிறுவப்பட்ட வெளியுறவு அமைச்சகத்திற்கு மாற்றப்பட்டார். அங்கு இவர் 1973 வரை ஒரு நெறிமுறை அதிகாரியாக பணியாற்றினார். இவர் இப்போது செயல்படாத அரச கழக ஆலோசனைக் குழுவின் உறுப்பினராக பதவி உயர்வு பெற்றார். அதில் 1985 வரை பதவியில் இருந்தார். 

தாவா தெம், பூட்டானின் முதல் பெண் மாவட்ட ஆட்சியர் ஆவார். 1967இல் தலைமை நிர்வாகியாக நியமிக்கப்பட்டபோது, பூட்டானின் மூன்றாவது திம்புவில் *தாஷோ* என்ற மரியாதைக்குரிய பட்டம் வழங்கப்பட்டது. முதல் பெண் மாவட்ட ஆட்சியர் என்பது மட்டுமின்றி, பூட்டானிய ஆட்சிப் பணி நிர்வாகத்தில் சேர்ந்த முதல் பெண் எனவும், அரச கழக ஆலோசனைக் குழுவின் உறுப்பினர் எனவும் பெருமையைப் பெற்றார். மேலும்,*தாஷோ* என்ற பட்டத்தைப் பெற்ற சில பெண்களில் இவரும் ஒருவராக இருக்கிறார்.  

## மற்ற நடவடிக்கைகள்
ஒரு நிர்வாகியாக இவர் 1971இல் ஆத்திரேலியாவில் பேசப்படும் ஆங்கிலச் சான்றிதழ் படிப்பில் சேர்ந்து பட்டம் பெற்றார். பின்னர், 1973இல் சப்பானில் உள்ள பொது நிர்வாக நிறுவனத்தில் தேசிய அரசு நிர்வாகத்தில் ஒரு படிப்பில் சேர்ந்தார்.

தாவா தெம், 1981இல் பூட்டானின் தேசிய மகளிர் சங்கத்தை நிறுவ உதவினார். அரச கழக ஆலோசனைக் குழுவின் உறுப்பினராக இருந்தபோது பிப்ரவரி 23, 1985 அன்று இவர் மகளிர் சங்கத்தின் செயலாளராக நியமிக்கப்பட்டார். பூட்டானின் தேசிய மகளிர் சங்கமானது பூட்டானின் முதன்மையான பெண்கள் சங்மாகும். இவர் 2009இல் பூட்டானின் தேசிய மகளிர் சங்கத்தின் தலைமைப் பதவியில் இருந்து ஓய்வு பெற்றார்.

1985ஆம் ஆண்டு ஐக்கிய நாடுகள் சபையின் மகளிர் பத்தாண்டு மாநாட்டிலும், 1995ஆம் ஆண்டு பெண்களின் நான்காவது உலக மாநாட்டிலும் இவர் கலந்து கொண்டார்.

## இறப்பு
தாவா தெம் பிப்ரவரி 15, 2018 அன்று திம்புவில் உள்ள ஜிக்மே தோர்ஜி வாசுக் தேசிய நினைவு மருத்துவமனையில் தனது 73 வயதில் இறந்தார். பிப்ரவரி 26 அன்று இவர் தகனம் செய்யப்பட்டார். The Privy Council of Bhutan, in a press release, stated
## மேற்கோள்கள்

பகுப்பு:2018 இறப்புகள்
பகுப்பு:1944 பிறப்புகள்
ஆயஷா ரஹ்மான்

**ஆயஷா இரகுமான்** (Ayasha Rahman) () (பிறப்பு 14 ஜனவரி 1984) வங்கதேச கிரிக்கெட் அணிக்காக விளையாடும் ஒரு வங்கதேச கிரிக்கெட் வீரர் ஆவார். இவர் வலது கை துடுப்பாட்டக்காரர் ஆவார். இரகுமான் வங்காளதேசத்தின் குல்னாவில் பிறந்தார்.

## தொழில்
2010 ஆம் ஆண்டு சீனாவின் குவாங்சௌவில் நடைபெற்ற ஆசிய விளையாட்டுப் போட்டியில் சீன தேசிய பெண்கள் துடுப்பாட்ட அணிக்கு எதிராக வெள்ளிப் பதக்கம் வென்ற அணியில் ரஹ்மான் உறுப்பினராக இருந்தார். ஆயஷா ரஹ்மான் 51 சர்வதேச போட்டிகளில் விளையாடியுள்ளார்.

ரஹ்மான் 23 ஆகஸ்ட் 2012 அன்று பாகிஸ்தான் மகளிர் துடுப்பாட்ட அணிக்கு எதிராக தனது ஒருநாள் போட்டிகளில் விளையாடினார். ரஹ்மான் தனது டி 20 ஐ இந்திய பெண்கள் கிரிக்கெட் அணிக்கு எதிராக 5 ஏப்ரல் 2013 அன்று விளையாடினார். ஜூன் 2018 இல், இவர் வங்கதேச அணியின் ஒரு பகுதியாக இருந்தார். இந்த முறை வங்கதேச அணியினர்  முதல் முறையாக மகளிர் ஆசிய கோப்பை பட்டத்தை வென்றனர்.2018 மகளிர் இருபது 20 ஆசிய கோப்பைப் போட்டியை வென்றனர். அதே மாதத்தின் பிற்பகுதியில், 2018 ஐசிசி மகளிர் உலக இருபது -20 தகுதிப் போட்டிக்கான வங்கதேச அணியில் இவர் இடம் பெற்றார். 2018 ஆம் ஆண்டில் இவர் அயர்லாந்திற்கு எதிராக 40 ஓட்டங்கள் எடுத்திருந்தார். உலகக்கோப்பை இருபது 20 தகுதிப் போட்டிகளில் வங்காளதேச அணியின் ஓட்டத் தரவரிசையை முன்னிலையில் இருக்க வைத்து தனது அணியை தகுதிக்கு வழிநடத்தி, பின்னர் 2018 இருபது 20 உலகக் கோப்பையில் முன்னணி ஓட்டங்கள் எடுத்தவர் ஆனார். ஐந்து போட்டிகளில் 89 ஓட்டங்களுடன், போட்டியில் வங்காளதேச அணிக்காக அதிக ஓட்டங்கள் குவித்தவராக இவர் இருந்தார். போட்டியின் முடிவில், சர்வதேச துடுப்பாட்ட கவுன்சிலால் (ஐசிசி) வங்கதேச அணியின் வளர்ந்து வரும் நட்சத்திரமாக இவர் பெயரிடப்பட்டார். தனது முதல் 12 ஒருநாள் போட்டிகளில் இருந்து 198 ரன்களை அடித்தார், அதில் 2013 ல் தென்னாப்பிரிக்காவுக்கு எதிராக அடித்த 70 ரன்களும் அடங்கும்.

அக்டோபர் 2018 இல், மேற்கிந்திய தீவுகளில் நடந்த 2018 ஐசிசி மகளிர் உலக இருபது 20 போட்டிக்கான வங்கதேச அணியில் இவர் இடம் பெற்றார். நான்கு போட்டிகளில் 59 ஓட்டங்களுடன், வங்கதேச அணிக்காக அதிக ஓட்டங்கள் எடுத்த வீரராக இருந்தார். 2018 மகளிர் ஆசியா கோப்பை போன்ற பதக்கங்களை வென்றுள்ள போதிலும், அணியின் ஒரு பகுதியாக இருப்பதன் மிகப்பெரிய மகிழ்ச்சியான அனுபவம், தனது அணித்தலைவர் சல்மா கத்துனுடன் துவக்க ஆட்டக்காரராக களமிறங்கியது தான் என்று ரஹ்மான் கூறியுள்ளார்.

ஆகஸ்ட் 2019 இல், ஸ்காட்லாந்தில் 2019 ஐசிசி மகளிர் உலக இருபதுக்கு 20 தகுதிப் போட்டிக்கான வங்கதேச அணியில் இவர் இடம் பெற்றார். நவம்பர் 2019 இல், 2019 தெற்காசிய விளையாட்டுப் போட்டிகளில் துடுப்பாட்டப் போட்டிக்கான வங்கதேச அணியில் இவர் இடம் பெற்றார். வங்கதேச அணி இறுதிப் போட்டியில் இலங்கையை இரண்டு ஓட்டங்கள் வித்தியாசத்தில் வீழ்த்தி தங்கப் பதக்கம் வென்றது. ஜனவரி 2020 இல், ஆஸ்திரேலியாவில் நடக்கும் 2020 ஐசிசி மகளிர் டி 20 உலகக் கோப்பைக்கான வங்கதேச அணியில் இவர் இடம் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1984 பிறப்புகள்
பகுப்பு:வங்காளதேசப் பெண்கள்
பகுப்பு:வங்காளதேசத் துடுப்பாட்டக்காரர்கள்
திருநங்கை உரிமைகள் இயக்கம்

**திருநங்கைகளின் உரிமைகள் இயக்கம்** (Transgender rights movement) என்பது திருநங்கைகளின் உரிமைகளை   ஊக்குவிப்பதற்காகவும், வீடு, வேலைவாய்ப்பு, பொது இடவசதி, கல்வி மற்றும் சுகாதாரப் பாதுகாப்பு தொடர்பான திருநங்கைகளுக்கு எதிரான பாகுபாடு மற்றும் வன்முறையை அகற்றுவதற்கான ஒரு இயக்கமாகும். பாலின மாற்று அறுவை சிகிச்சை செய்யப்படாது ஒரு நபரின் தற்போதைய பாலின அடையாளத்திற்கேற்ப  அடையாள ஆவணங்களில் மாற்றங்களை அனுமதிக்க சில அதிகார வரம்புகள் அனுமதிக்கிறது . 

ஒரு திருநங்க இயக்கத்தின் எல்லைகளை அடையாளம் காண்பது சில விவாதத்திற்குரிய விடயமாகும். 1952 ஆம் ஆண்டில் வர்ஜீனியா பிரின்ஸ், ஒரு ஆண் குறுக்கு அடை அணியும் நபர், மற்றவர்களுடன் சேர்ந்து, *டிரான்ஸ்வெஸ்டியா: ஜர்னல் ஆஃப் தி அமெரிக்கன் சொசைட்டி ஃபார் ஈக்வலிட்டி ஆஃப் டிரஸ்* என்பதனை ஆரம்பத்ததின் மூலம் ஒரு குறியீட்டு அரசியல் அடையாளத்திற்கான சான்றுகள் தென்படத் தொடங்கியது  .  இந்த வெளியீடு அமெரிக்காவில் திருநங்கைகள் உரிமை இயக்கத்தின் தொடக்கமாக சிலரால் கருதப்படுகிறது, இருப்பினும் "திருநங்கை" என்ற சொல் பொதுவான பயன்பாடுகளுக்கு வருவதற்கு பல வருடங்கள் ஆகும் என நம்பப்படுகிறது. 

ஸ்டோன்வால் கலவரத்திற்கு முந்தைய ஆண்டுகளில், ந,ந,ஈ,தி உரிமைகளுக்கான பிற நடவடிக்கைகள் நடந்தன . 

ஆரம்பகாலதில், ஆனால் பரவலாக அறியப்படாத செயலாக இருப்பது, டவுன்டவுன் லாஸ் ஏஞ்சல்ஸில் நடந்த கூப்பர் டூ-நட்ஸ் கலவரம் ஆகும்.  *கூப்பர் டூ-நட்ஸில்*  அகனள், ஓரினச் சேர்க்கையாளர்கள் மற்றும் திருநங்கைகள் ஆகியோர் லாஸ் ஏஞ்சலஸ் காவல் துறையினரால் அடிக்கடி  துன்புறுத்தலுக்கு ஆளானர்கள். அவர்கள் ஜான் ரெச்சி உட்பட மூன்று பேரை காவல் துறையினர் கைது செய்த பிறகு இந்தப் போராட்டம் துவங்கியது. போராட்டக்காரர்கள் காவல் துறையினரை *டோனட்ஸ்* மற்றும் குளம்பிக் கோப்பைகளால் அடிக்கத் தொடங்கினர். லாஸ் ஏஞ்சல்ஸ் காவல் துறையினர் தங்களுக்கு அதிக காவல் துறையினர் பாதுகாப்பாக வர வேண்டும் என கோரிக்கை விடுத்தனர். மேலும், பல கலவரக்காரர்களை கைது செய்தனர். ரெச்சி மற்றும் மற்ற இரண்டு முதன்மை கைதிகள் தப்பித்தனர்.

ஆகஸ்ட் 1966 இல் சான் பிரான்சிஸ்கோவின் டெண்டர்லோயின் மாவட்டத்தில் காம்ப்டனின் உணவு விடுதி கலவரம் ஏற்பட்டது. இந்த சம்பவம் ந,ந,ஈ,தி தொடர்பான முதல் போராட்டமாக அமெரிக்க வரலாற்றில் பதிவானது. கூப்பர் கலவரம்  போன்ற ஒரு சம்பவத்தில், விலைமாது மற்றும் திருநங்கை சமூக  மக்கள் காவல் துறையினரின் துன்புறுத்தலுக்கு எதிராக போராடினர். ஒரு திருநங்கை பெண் காவல்துறை அதிகாரி மீது குளம்பியை வீசி கைது செய்வதை எதிர்த்தபோது, மற்றவர்களும் குளம்பியினை சாலையில் கொட்டி காவல் துறையினருக்கு எதிராக தங்களது எதிர்ப்பினை தெரிவித்து போராடினர்.  அடுத்த இரவில், வழக்கமான பாதுகாவலர்கள் தெரு வன்முறையாளர்கள், *டெண்டர்லோயின்* தெரு மக்கள் மற்றும் ந,ந,,ஈ,தி சமூகத்தின் மற்ற உறுப்பினர்கள் காவல்துறையின் வன்முறைக்கு எதிரான நிலைப்பாட்டில் இணைந்தனர்.  இது சான் பிரான்சிஸ்கோவில் திருநங்கை செயல்பாட்டின் தொடக்கத்தைக் குறித்தது. 

டிசம்பர் 31, 1993 அன்று, பிராண்டன் டீனா என்ற ஒரு திருநம்பி அவரது இரண்டு நண்பர்களுடன் நெப்ராஸ்காவில் கொலை செய்யப்பட்டார். இந்த கொலை 1999 ஆம் ஆண்டு ஹிலரி ஸ்வாங்க் பிராண்டன் டீனாவாக நடித்த *பாய்ஸ் டோன்ட் க்ரை திரைப்படத்தில் ஆவணப்படுத்தப்பட்டது.* 

## சான்றுகள்

பகுப்பு:செயற்பாட்டியம்
பகுப்பு:ந.ந.ஈ.தி
நோக்கு கூலி

**நோக்கு கூலி** (**Nokku kooli**) என்பது கேரளா மாநிலத்தில் மட்டும் பல்லாண்டுகளாக நடைமுறையில் உள்ள பாரம் தூக்கும் மற்றும் இறக்கும் தொழிலாளர்களின் அரை-சட்டபூர்வமான வேலைப் பண்பாடு ஆகும். இந்த வேலை முறை கேரளாவின் தொழிற்சங்கங்களால் கட்டுப்படுத்தப்படுகிறது. இதற்கு கேரளா அரசியல்வாதிகளின் மறைமுக ஆதரவு உண்டு. கேரளாவில் சுமை தூக்கும் தொழிலாளர்கள் சங்கத்தைச் சேர்ந்த சுமை தூக்குபவர்களால் மட்டுமே வாகனங்களிலிருந்து பொருட்களை ஏற்றவோ அல்லது இறக்கவோ முடியும்.  உரிமையாளர் வேறு  நபர்களைக் கொண்டு அப்பணியைச் செய்தால், சுமை தூக்கும் தொழிலாளர் சங்கத்தைச் சேர்ந்தவர்கள் சுமைகளை ஏற்றி அல்லது இறக்குவதை பார்த்துக் கொண்டிருப்பர். இதற்கு *நோக்கு கூலியும்* (பார்த்துக்கொண்டிருந்ததற்கான கட்டணம்), சுமைகளைத் தொட்டு விட்டு போய்விட்டால் அதற்கு *தொடு கூலியும்* கண்டிப்பாகக் கேட்டு வசூலிப்பர். ஒரு நிறுவனம், இயந்திரம் வாயிலாக பணி மேற்கொள்ளும் போது தொழிலாளர்கள் பணியிடத்திற்கு வந்து அமர்ந்து ஏழு மணி நேரம் வேடிக்கை பார்த்து, அடாவடியாக சம்பளம் வாங்குவர். இதற்கு பெயர் தான் நோக்கு கூலி 

பொதுமக்களின் கோரிக்கையால் இந்த நோக்கு கூலி மற்றும் தொடு கூலி நடைமுறையை 1 மே 2018 அன்று கேரள அரசு  தடை செய்து அறித்துள்ளது. 

மேலும் கேரள உயர் நீதிமன்றம் இந்த சட்ட விதிகளுக்கு முரணான நோக்கு கூலி மற்றும் தொடு கூலி வலுக்கட்டாயமாக பொதுமக்கள் மற்றும் நிறுவன உரிமையாளர்களிடம்  கேட்பவர்களை குண்டர் சட்டத்தில் சிறையில் இட கேரள உயர் நீதிமன்றம் தீர்ப்பு அளித்துள்ளது.

நோக்கு கூலியால் பொதுமக்கள் படும் அவலங்கள் குறித்து மலையாள எழுத்தாளர் பால் சக்காரியா, நோக்கு கூலியை பின்வரும் எடுத்துக்காட்டுடன் விளக்குகிறார்: நீங்கள் வீட்டுச் சாமான்களை ஓரிடத்திலிருந்து, வேறிடத்திற்கு ஏற்றி, இறக்குகிறீர்கள் எனில் அதற்கு   தொழிலாள தோழர்கள் ஏற்ற/இறக்குவதற்கு ஒரு பெரிய தொகையைக் கோருகின்றனர்; எனவே நண்பர்களின் உதவியுடன் அதை நீங்களே செய்ய முடிவு செய்கிறீர்கள். தோழர்கள் தூரத்திலிருந்து பார்க்கிறார்கள்; நீங்கள் ஏற்றி, இறக்கி முடித்தவுடன், அவர்கள் கேட்கும் ஊதியத்தை கொடுக்கும்படி கேட்கிறார்கள். நீங்கள் பணம் செலுத்தவில்லை என்றால், கொஞ்சம் வன்முறையால் நீங்கள் காயப்படுவீர்கள். கேரளாவில் தொழிலாளி வேலை செய்யாவிட்டாலும் அவருக்கு ஊதியம் வழங்க வேண்டும் என்று கூறுகிறது. அது ஒரு வகையான தொழிலாளர்களின் சொர்க்கம் என காரல் மார்க்ஸ் கூட எதிர்பார்க்கவில்லை. 

நோக்குக் கூலி மற்றும் தொடு கூலிக்கு எதிராக கேரள அரசு மற்றும் கேரளா உயர் நீதிமன்றம்]] தடை விதித்தாலும், கேரளா தொழிலாளர்கள், கனரக வாகனகளில் கொண்டுவரப்படும் சுமைகளுக்கு தற்போது வரை நோக்குக் கூலி மற்றும் தோடு கூலி கேட்டு கட்டாயப்படுத்தும் நிகழ்வுகள் தொடர்கிறது. செப்டம்பர், 2021-இல் இஸ்ரோவிற்கு சொந்தமான பெரும்சுமை கொண்ட கருவிகளை கனரக வாகனத்தில் ஏற்றிக் கொண்டு திருவனந்தபுரத்திற்கு  சென்ற போது கேரளாவின் நோக்கு கூலி தொழிலாளர்கள் வழிமறித்து கூலி கேட்டனர். இஸ்ரோ அதிகாரிகள் கேரளா அரசுடன் தொடர்பு கொண்ட பிறகே வேண்டா வெறுப்பாக நோக்கு கூலி தொழிலாளர்கள் இஸ்ரோவின் கனரக வாகனத்தைச் செல்ல அனுமதித்தனர்.  

## மேற்கோள்கள்

## வெளி இணைப்புகள்
* Government Opposes Nokku Kooli (Asianet News, 16 February 2011) 
* Kerala honcho takes on union, unloads himself (Economic Times. 20 January 2011)
* CITU opposes ‘nokku kooli’, (The Hindu, 28 April 2010) 
*   news from mathrubhumi on 5 April 2015

பகுப்பு:கேரளப் பொருளாதாரம்
பகுப்பு:கேரளப் பண்பாடு
மலையாள வழக்குச் சொற்கள்
கேரளாவில் தொழிலாளர்கள்
சர்ச்சைக்குரிய ஊதியம்
இந்தியாவில் ஒருபால் உரிமையியல் இணைவின் அங்கீகாரம்

இந்தியா ஒரே பாலின திருமணம் மற்றும் உரிமையியல் இணைவை அங்கீகரிக்கவில்லை. இந்தியா முழுமைக்கும் ஒரே திருமணச் சட்டம் நடைமுறையில் இல்லை. ஒவ்வொரு இந்திய குடிமகனுக்கும் தங்களது சமூகம் அல்லது மதத்தின் அடிப்படையில் பொருந்தும் சட்டத்தினைத் தேர்வு செய்ய உரிமை உண்டு. திருமணச் சட்டங்கள் ஒன்றிய அளவில் இயற்றப்பட்டாலும், பல திருமண சட்டங்கள் இருப்பது இதனை சிக்கலாக்குகிறது. இந்த திருமணச் சட்டங்கள் எதுவும் திருமணம் என்பதை ஆணுக்கும் பெண்ணுக்கும் நடப்பது மட்டுமே என வரையருக்கவில்லை. மேலும், ஒரே பாலினத்தைச் சேர்ந்தவர்கள் திருமணம் செய்வதை இச்சட்டங்கள் வெளிப்படையாகத் தடை செய்யவுமில்லை.  இருப்பினும், இச்சட்டங்களின் மொழிநடை இருபாலீர்ப்பையே இயல்பாகக் கொண்டு ஒருபால் திருமணத்தை ஏற்றுக்கொள்ளாத வகையிலேயே அமைந்துள்ளது.

## பின்னணி
1987 ஆம் ஆண்டு முதல், மத்திய இந்தியாவில் இந்து முறைப்படி ஒருவரை ஒருவர் திருமணம் செய்துகொண்ட இரண்டு காவல் துறை பெண்களைப் பற்றி தேசிய பத்திரிக்கைகள் அறிவித்தபோது,   நாடு முழுவதும், பரவலாக, ஒரே பாலின திருமணங்கள் நடைபெற்றுள்ளதாக பத்திரிகைகள் அறிவித்தன.இவர்களில் பெரும்பாலானோர் சிறு நகரங்கள் மற்றும் கிராமப்புறங்களில் உள்ள நடுத்தர வர்க்க இளம் பெண்களாக இருந்தனர். மேலும், அவர்கள் எந்த ஓரின சேர்க்கை இயக்கத்துடனும் தொடர்பு இல்லாதவர்களாக இருந்தனர். இதில் குடும்பத்தினரின் எதிர்ப்பானது  மறுப்பு முதல் வன்முறை,  துன்புறுத்தல் வரை இருந்தது. ஓரினச் சேர்க்கை தம்பதியினரை காவல்துறை பொதுவாக துன்புறுத்தும் நடவடிகைகளில் ஈடுபடுகின்றனர். அதே வேளையில், இந்திய நீதிமன்றங்கள் அவர்கள் பெரியவர்களாக இருப்பதால், அவர்கள் விரும்பும் யாருடனும் வாழ்வதற்கான உரிமையைப் பெற்றுள்ளனர் என்று ஒரே மாதிரியாக கருத்துக்களைத் தெரிவித்துள்ளன. சமீபத்திய ஆண்டுகளில், இந்த தம்பதிகளில் சிலர் தொலைக்காட்சிகளிலும் தோன்றினர். ஒரே பாலின தம்பதிகளால் பல கூட்டு தற்கொலைகளும் நடந்துள்ளன.

"இந்தியாவில் ஒரே பாலின காதல்: இலக்கியம் மற்றும் வரலாற்றிலிருந்து வாசிப்புகள்" (2000) என்பதில், எழுத்தாளர் ரூத் வனிதா கடந்த மூன்று தசாப்தங்களாக நடந்த இதுபோன்ற பல திருமணங்கள் மற்றும் தற்கொலையை பகுப்பாய்வு செய்து, அவர்களின் சட்ட, மத மற்றும் வரலாற்று அம்சங்களை ஆராய்ந்துள்ளார். *இந்து திருமணச் சட்டம், 1955 ன்* கீழ், தம்பதியர்களில் இருவரில் ஒருவரின் சமூகத்தில் நிலவும் பழக்கவழக்கங்களின்படி இரண்டு இந்துக்களுக்கு இடையே நடக்கும் எந்த திருமணமும் சட்டப்படி செல்லுபடியாகும் என்பதால் பல திருமணங்கள் சட்டப்பூர்வமாக செல்லுபடியாகும் என்று அவர் வாதிடுகிறார். திருமணம் செய்ய எந்த உரிமமும் தேவையில்லை, இன்று இந்தியாவில் பெரும்பாலான பாலின இந்து திருமணங்கள் மத சடங்குகளால் மட்டுமே நடத்தப்படுகின்றன. மாநிலத்தின் சலுகைகளை பெரும்பாலான தம்பதிகள் கேட்டுப் பெறுவதில்லை. தம்பதிகள் சரிபார்ப்பில் ஈடுபடுவதால் பல நன்மைகளைப் பெற முடிகிறது. பெரும்பாலான தம்பதிகள் குடும்பம் மற்றும் சமூகத்தின் சரிபார்ப்பை நாடுகிறார்கள், மேலும் கிராமப்புறங்கள் மற்றும் சிறிய நகரங்களில் உள்ள பல பெண் தம்பதிகள் இந்த சரிபார்ப்பைப் பெற்றுள்ளனர்.

வடிவமைப்பாளர் வெண்டெல் ரோட்ரிக்சு, ஜெரோம் மரேல் எனும் பிரஞ்சுக் காரரை திருமணம் செய்துகொண்டார். இவர்கள் உட்பட பல பிரபலங்கள் ஓரினச் சேர்க்கை தம்பதிகளாக இருந்துள்ளனர்.   

டிசம்பர் 2017 இல், இந்திய-வியட்நாமிய ஒரே பாலினத்தை  சேர்ந்த தம்பதி, மகாராஷ்டிரா மாநிலத்தின் யவத்மாளில், குடும்பம், நண்பர்கள் மற்றும் நலம் விரும்பிகளுடன் திருமண விழாவை நடத்தியது.  ஏப்ரல் 2018 இல், ஒரு அகனள் தம்பதியினர் ஆக்ரா நகரில் திருமணம் செய்து கொண்டது    

## சான்றுகள்

பகுப்பு:பாலின அமைப்புகள்
பகுப்பு:ந.ந.ஈ.தி
இஞ்சிமேடு

thumb|பெரியமலை சிவன் கோவில்
**இஞ்சிமேடு** (*Injimedu*) என்பது இந்திய ஒன்றியம், தமிழ்நாட்டின், திருவண்ணாமலை மாவட்டம், வந்தவாசி வட்டத்தில் உள்ள ஒரு சிற்றூர் ஆகும். இது இஞ்சிமேடு ஊராட்சிக்கு உட்பட்டது. 2001 ஆண்டு  மக்கள் தொகை கணக்கெடுப்பின்படி, இந்தக் கிராமத்தில் 406 வீடுகளும், 1,663 மக்களும் வசிக்கின்றனர்.

## சமயம்
இஞ்சிமேடு யக்ஞ வேதிகை என்றும் அழைக்கப்படுகிறது, ஏனெனில் இந்தக் கிராமத்தில் பல *[[வேள்வி]]*ச் சடங்குகள் செய்யப்படுகின்றன. இது பெரணமல்லூர் நகரிலிருந்து 3 கி.மீ தொலைவில் உள்ளது. இஞ்சிமேடு செல்ல சிறந்த வழி 1) காஞ்சிபுரம்-செய்யாறு-பெரணமல்லூர்-இஞ்சிமேடு 2) தாம்பரம்-உத்திரமேரூர்-வந்தவாசி-மழையூர் (சேத்துப்பட்டு சாலை) -சின்ன கோழிபுலியூர்-இஞ்சிமேடு.

வைணவ சித்தாந்தக் கோட்பாடுகளை பறைசாற்றும் அகோபில மடத்தின் 34வது பட்டம் சிறீ சடகோப ராமானுஜ  யதீந்திர மகா தேசிகன் மற்றும் 42வது பட்டம் சிறீரங்க சடகோப யதீந்திர மகா தேசிகன் ஆகிய இருவரும் இத்தலத்தில் பிறந்தவர்களாவர். இங்கு பல கோயில்கள் இருந்தன தொடர்ச்சியான படையெடுப்புகளால் அவை அழிக்கப்பட்டன.

கிராமத்தில் தற்போது மூன்று முக்கிய கோவில்கள் உள்ளன: பெருமாள் கோவில்,  லட்சுமிநரசிம்மர் கோவில், சிவன் கோவில் ஆகியவை ஆகும்.

### இஞ்சிமேடு பெரியமலை கோவில்
இஞ்சிமேடு பெரியமலை கோவில் சிவனுக்கு அர்ப்பணிக்கப்பட்டுள்ளது. தொன்மவியல் ரீதியாக இது கிருதயுகத்துடன் தொடர்புடையது .

## குறிப்புகள்
 

## வெளி இணைப்புகள்

* http://www.devakottaidolphinramanathan.com/INJIMEDU%20NARASIMHAR/INJIMEDU%20NARASIMHAR%201.pdf%5B%5D
* http://www.devakottaidolphinramanathan.com/INJIMEDU%20NARASIMHAR/INJIMEDU%20NARASIMHAR%202.pdf%5B%5D
* http://www.devakottaidolphinramanathan.com/INJIMEDU%20NARASIMHAR/INJIMEDU%20NARASIMHAR%203.pdf%5B%5D
* இஞ்சிமேடு பெருமாள் கோவில் படத்தொகுப்பு
* திருமணி சேர உடையார்
* தினமலர் கோவில் தளத்திலிருந்து
* சிவன் கோவில்

பகுப்பு:Coordinates on Wikidata
பகுப்பு:திருவண்ணாமலை மாவட்டத்திலுள்ள கிராமங்கள்
அகனள் பாலியல் நடைமுறைகள்

**அகனள் பாலியல் நடைமுறைகள்** (Lesbian sexual practices) என்பது பெண்கள் அவர்களின் பாலியல் நோக்குநிலையைப் பொருட்படுத்தாமல் பிற  பெண்களுடன் உடலுறவு கொள்ளும் பாலியல் செயல்பாடுகளைக் குறிப்பதாகும்.வேறொரு பெண்ணுடன் உடலுறவு கொள்ளும் ஒரு பெண் பாலியல் ரீதியாக பெண்களிடம் ஈர்க்கப்பட்டால் அவர்கள்அகனள் எனப்படுகின்றனர், அல்லது இருபாலினத்தவர்களுடன் பாலியல் ரீதியாக ஈர்க்கப்படாவிட்டாலோ அல்லது பாலியல் அடையாளத்தை முற்றிலுமாக விலக்கினாலோ அவர்களை இவ்வரையறைக்குள் பயன்படுத்தப்படலாம்.

காதல் அல்லது பாலியல் உறவுகள் பெரும்பாலும் பாலியல் ஆசை மற்றும் தூண்டுதலுக்கு உட்படுகின்றன, பின்னர் இது  பாலியல் செயல்பாடுகளுக்கு வழிவகுக்கிறது. பெண்களுக்கிடையேயான நெருக்கத்தின் உடல் வெளிப்பாடு சமூக, கலாச்சார மற்றும் பிற தாக்கங்களுடன் உறவின் சூழலைப் பொறுத்து அமைகிறது. 

## நடத்தைகள்

### பொதுவானவை
thumb| ஒரு பெண் தனது பாலியல் துணையின் முலைக்காம்புகளை வாய்வழியாகத் தூண்டுகிறாள்
பொதுவாக, பெண்கள் கன்னத்தில் முத்தமிடுவது அல்லது கட்டிப்பிடிப்பது போன்ற விருப்பச் செயல்களில் ஈடுபடுகிறார்கள். உதடுகளில் ஒரு முத்தம், ஒரு நீண்ட முத்தம் அல்லது கட்டிப்பிடித்தல் அல்லது தொடுதலின் பிற வடிவங்கள் ஆகியன, மாந்தப் பாலுணர்வியல் என கருதப்படலாம். பாலியல் கல்வியாளரும் பெண்ணியவாதியுமான ஷெர் ஹைட் தனது பெண் ஆராய்ச்சிப் பாடங்களில் பின்வருமாறு எழுதினார், "ஒரு பெண்ணுடன்,மற்றொரு பெண் உடலுறவு கொள்வது என்பது: தொடுதல், முத்தம் கொடுத்தல், புன்னகை, தழுவுதல், பேசுவது, நவீன  உடலுறவு, அரவணைத்தல், பார்ப்பது, ஆடை நீக்குதல், ஒலிகளை உருவாக்குதல், சில நேரங்களில் மெதுவாக கடித்தல், சில நேரங்களில் அழுவது, மற்றும் மூச்சு விடுதல் மற்றும் பெருமூச்சு விடுதல். ஆகியவற்றை உள்ளடக்கியது எனக் குறிப்பிட்டுள்ளார். " 

ஒரு பெண் மற்றொரு பெண்ணின் முன் ஆடை நீக்குதல், ஒரு பெண்ணின் ஆடைகளை அகற்றுதல் அல்லது கை, நாக்கு அல்லது வாயின் மற்ற பகுதிகளால் ஒரு கூட்டாளியின் காம உணர்வுப் பகுதி மையங்களைத் தொடுவது போன்ற உடல் ரீதியான நெருக்கமான செயல்களைச் செய்வது, மற்றொருவர் விருப்பத்தின் குறிகாட்டிகளாகக் கருதப்படலாம். பாலியல் செயல்பாடு மற்றும் சிற்றின்ப தூண்டுதல் அல்லது திருப்புதல் (பாலியல் தூண்டுதல்), இது இரு கூட்டாளிகளிலும் சிற்றின்ப உணர்வுகளை உருவாக்கலாம். இத்தகைய உடல் ரீதியான நெருங்கிய செயல்களை அனுமதிப்பது, குறிப்பாக மற்றொருவரின் மார்பகங்கள் மற்றும் முலைக்காம்புகளைத் தூண்டுவது, பாலியல் செயல்பாடுகளில் பரஸ்பர ஆர்வத்தைக் குறிக்கிறது.

ஒரு பெண்ணின் வாய், உதடுகள் மற்றும் நாக்கு உணர்திறன் காம உணர்வுப் பகுதி மண்டலங்களாக இருக்கலாம். முத்தம், உறிஞ்சுதல், நக்குதல் அல்லது குறிப்பாக வாய்வழி பாலுறவிற்காக பெண்கள் அந்தப் பகுதிகளைப் பயன்படுத்தலாம். முலைக்காம்புகளை வாய்வழி அல்லது கைவழி தூண்டுதல் உட்பட ஒரு பெண் மற்றொருவரின் மார்பினை தூண்டுவது ஒரு முன்னின்பத்தின் வடிவமாகும். பெண்களின் மார்பக மற்றும் முலைக்காம்பு தூண்டுதல் பாலியல் செயல்பாட்டின் பொதுவான அம்சமாகும்.  ஒரு பெண்ணின் முலைக்காம்புகளின் தூண்டுதல் ஆக்சிடாஸின் மற்றும் புரோலாக்டின் உற்பத்தி மற்றும் வெளியீட்டை ஊக்குவிக்கிறது.  முலைக்காம்புகளின் தூண்டுதலின் போது, அதிக அளவு ஆக்சிடாஸின் வெளியிடப்படுகிறது, இது பொதுவாக தாய்ப்பால் கொடுப்பதற்கு மார்பகத்தை தயார் செய்கிறது.இது  ஒரு பெண்ணிற்கு  தாய்வழி உணர்வுகளை உருவாக்குவதோடு மட்டுமல்லாமல், அது அவரது பதகளிப்பினைக் குறைக்கிறது மற்றும் பிணைப்பு மற்றும் நம்பிக்கையை அதிகரிக்கிறது.  

## சான்றுகள்

பகுப்பு:பாலியல் நடத்தைகள்
பகுப்பு:ந.ந.ஈ.தி
பரிதா மோமண்டு

**பரிதா மோமண்டு** (*Farida Momand*) என்பவர் (பிறப்பு 14 ஜனவரி 1965) ஆப்கானித்தான் மருத்துவர் மற்றும் அரசியல்வாதி ஆவார். இவர் இந் நாட்டின்உயர் கல்வி அமைச்சராகப் பணியாற்றினார்.

## ஆரம்பகால வாழ்க்கை மற்றும் கல்வி
மோமண்டு 1965இல் நங்கர்கார் மாகாணத்தின் மோமண்டு தாரா மாவட்டத்தில் பிறந்தார். இவர்பஷ்தூன் வம்சாவளியைச் சேர்ந்தவர். இவர் இராபியா பால்கி உயர்நிலைப் பள்ளியில் படித்தார் பள்ளிக் கல்வியினையும் காபூல் பல்கலைக்கழகத்தில் மருத்துவத்தில் பி. ஏ. பட்டத்தினையும் பெற்றார்.

## தொழில்
மருத்துவரான மோமண்டு பல்வேறு அரசு மருத்துவமனைகளில் பணியாற்றியுள்ளார். இவரின் கணவர் வடக்குக் கூட்டணியின் செய்தித் தொடர்பாளராக இருந்தார். இது தாலிபான்களை அதிகாரத்திலிருந்து விலக்க முயன்றது. தாலிபான்கள் 1996 இல் காபூலைக் கைப்பற்றியபோது, இவர்கள் குடும்பத்திற்குக் கொலை மிரட்டல்கள் வந்ததைத் தொடர்ந்து பாக்கித்தானுக்கு தப்பிச் சென்றனர். காபூல் விடுவிக்கப்பட்ட நவம்பர் 2001இல் இவர்கள் மீண்டும் ஆப்கான் திரும்பினர். மோமண்டு மருத்துவப் பள்ளிக்குத் திரும்பி கல்லூரி முதல்வராக நியமிக்கப்பட்டார். பெண் பல்கலைக்கழக மாணவர்கள் மற்றும் ஊழியர்களைப் பிரதிநிதித்துவப்படுத்தும் வகையில் இவர் தேர்ந்தெடுக்கப்பட்டார்.

2005ஆம் ஆண்டு நடைபெற்ற நாடாளுமன்றத் தேர்தலில் காபுல் மாகாணத்திற்கான 400க்கும் மேற்பட்ட வேட்பாளர்களில் மோமண்டும் ஒருவர். இவர் 2009ஆம் ஆண்டு நடைபெற்ற மாகாணத் தேர்தல் மற்றும் 2010ஆம் ஆண்டு நடைபெற்ற நாடாளுமன்றத் தேர்தலுக்கான வேட்பாளராகவும் இருந்தார்.

ஏப்ரல் 2015இல் அன்றைய குடியரசுத் தலைவர் அசரஃப் கனி அகமத்சயின் அமைச்சரவையில் உயர் கல்வி அமைச்சராக நியமிக்கப்பட்டார். கல்வி அமைச்சராக, இவர் பல்கலைக்கழகத் தேர்வுகளில் வெளிப்படைத்தன்மைக்கு அழைப்பு விடுத்தார். புலமைப்பரிசில் பெண்களுக்கு ஆதரவளித்தார். காபுல் பல்கலைக்கழகத்தில் பாலின ஆய்வுகள் மற்றும் மகளிர் ஆய்வுகளில் ஆய்வுத் திட்டங்களைத் தொடங்குவதை ஆதரித்தார்.

2016ஆம் ஆண்டில், வோலேசி ஜிர்கா, ஆண்டு வரவு செலவுத் திட்டத்தில் 70%க்கும் அதிகமாகச் செலவிடத் தவறிய அமைச்சர்களுக்கு எதிராகக் குற்றம்சாட்டி நடவடிக்கைகளை மேற்கொண்டார். நான்கு நாட்களில் பதவி நீக்கம் செய்யப்பட்ட ஏழு அமைச்சர்களில் மோமண்டும் ஒருவர். அந்த வருடத்திற்கான இவரது துறையின் மேம்பாட்டு ஆண்டு வரவு செலவுத் திட்டச் செலவுகளைப் பற்றி அறிக்கை தயார் செய்து வழங்கப் பணிக்கப்பட்டார். அந்நாளில் அவர் அறிக்கைத் தாக்கல் செய்யாத காரணத்தினால் பணிநீக்கம் செய்யப்பட்டார். பதவி நீக்கம் "நியாயமற்றது" என்று குடியரசுத் தலைவர் கனி ஆப்கானிஸ்தான் உச்சநீதிமன்றம் இந்த விவகாரத்தில் தலையிடக் கோரினார். ஆனால் தலைமை நிர்வாக அதிகாரி அப்துல்லா அப்துல்லா , சம்பந்தப்பட்ட அரசியலமைப்பு சட்டம் விலக்கப்படும் வரை அமைச்சர்களைப் பணி செய்யுமாறு வலியுறுத்தினார்.

## தனிப்பட்ட வாழ்க்கை
மோமண்டு, அபீப் இராய்டு என்பவரை மணந்தார். இவர்களுக்கு ஐந்து குழந்தைகள் உள்ளனர்.

## மேற்கோள்கள்


பகுப்பு:பஷ்தூன் மக்கள்
பகுப்பு:1965 பிறப்புகள்
பகுப்பு:வாழும் மக்கள்
கிருஷ்ண பக்திக் கழக இயக்கம் மற்றும் பால் நாட்டம்

**தற்பால்சேர்க்கை பற்றிய [[அகில உலக கிருஷ்ண பக்திக் கழகம், பெங்களூரு|அகில உலக கிருஷ்ண பக்திக் கழகத்தின்]]** பால் நாட்டம் , குறிப்பாக நங்கை, நம்பி, ஈரர், திருனர் பிரச்சினைகளுக்கான சர்வதேச கிருஷ்ணா பக்திக் கழகத்தின் பார்வை என்பது இந்த இயக்கத்தின் ஈரினச் சேர்க்கை நடத்தை கருத்துடன் பொருந்திப் போகிறது. ஆசையின் அடிப்படையில் ஏற்படும் எந்த ஈர்ப்பும் உடலையும் அதன் உணர்வுகளையும் திருப்திப்படுத்துவது மாயையின் அறிகுறியாகும் . எளிமையாகச் சொல்வதானால், பரஸ்பர ஈர்ப்பு மற்றும் ஓரினச்சேர்க்கை இரண்டும் தற்காலிக உடலுக்கான ஒரு மாய இணைப்பே அன்றி வேறில்லை.  வேத காலத்திலிருந்து இன்றுவரை இந்து மதத்திற்குள் ஒரே பாலின உறவுகள் மற்றும் பாலின வேறுபாடுகள் சடங்குகள் ஆகியன சட்ட புத்தகங்கள், புராண கதைகள், வர்ணனைகள், ஓவியங்கள் மற்றும் சிற்பம் ஆகியவற்றில் குறிப்பிடப்படுகின்றன. இந்த பிரதிநிதித்துவங்கள் தற்பால் சேர்க்கையை எந்த அளவிற்கு ஏற்றுக்கொள்கின்றன அல்லது நிராகரிக்கின்றன என்பது மதத்திலும் அதற்கு வெளியிலும் சர்ச்சைக்குரியதாகவே உள்ளது.

அகில உலக கிருஷ்ண பக்திக் கழக இயக்கமானது பொதுவாக அனைத்து பாலியல் மற்றும் மாந்தப் பாலுணர்வியல் (திருமண சூழலில் உள்ள இனப்பெருக்க பாலியல் தவிர) மற்றொரு கூட்டாளருடன் ஈடுபடுவது "சட்டவிரோதமானது" என்று கருதுகிறது.  ஒருவரின் வாழ்க்கையின் கவனம் ஆன்மீகத்தை நோக்கியதாக இருக்க வேண்டும், மாந்தப் பாலுணர்வியலை நோக்கியதாக இருக்கக் கூடாது என்று கூறுகிறது . ஆயினும்கூட, பல ஆண்டுகளாக கிருஷ்ண பக்தி இயக்கத்தில் பல ந,ந,ஈ,தி மக்கள் ஈடுபட்டுள்ளனர்.

அவருடைய சீடர்களின் கணக்குகளின்படி,  கிருஷ்ண உணர்வுக்கான சர்வதேச சங்கத்தின் நிறுவனர், பக்திவேதாந்த சுவாமி பிரபுபாதா பாலியல் நோக்குநிலையின் அடிப்படையில் பாகுபாடு காட்டியதில்லை. இருப்பினும்,  ஓரினச்சேர்க்கையை அவர் எதிர்க்கிறார்.பாலுணர்வுகள் ஏற்படுவது அடிமைத்தனத்தின் வேர் என்றும், பாலின குழந்தைகளைப் பெற்று கிருஷ்ண உணர்வில் வளர்ப்பதன் மூலம் குறைந்தபட்சம் ஆன்மீகமயமாக்கப்படலாம் என்பதால் தற்பால் சேர்க்கை பாலியல் செயல்பாடு மூலம் இது சாத்தியமில்லை என்றும் கூறுகின்றனர். பிரபுபாதாவின் சொந்த வார்த்தைகளில், அவரது சீடர்களில் ஒருவரான கோவிந்த தாசியுடன் அவர் பேசிய உரையாடலில் இருந்து, "ஆணுக்கும் பெண்ணுக்கும் இடையிலான பாலியல் வாழ்க்கை திருமணத்தால் புனிதப்படுத்தப்படலாம். அதுதான் வித்தியாசம். திருமணத்தின் மூலம் நான் பாலியல் வாழ்க்கையில் ஈடுபட்டுள்ளேன் என்று கிருஷ்ணர் கீதையில் கூறுகிறார். எனவே திருமணத்திற்குள் பாலியல் உறவில் ஈடுபதலின் மூலம் நல்ல கிருஷ்ண உணர்வுள்ள குழந்தைகளைப் பெறுவதற்குப் பயன்படுத்தப்படலாம் ஆனால் தற்பால் சேர்க்கையில் ஈடுபடுவது போன்றதல்ல. இது சூத்திரர்களின் செயல்பாடுகளைப் போன்றது எனக் கூறியுள்ளார். " 

## 1960 களில் ஹரே கிருஷ்ணா இயக்கம்
ஏ. சி  பக்திவேதாந்த சுவாமி பிரபுபாதா தனது மத இயக்கத்தைத் தொடங்க 1960 களில் நியூயார்க் நகரத்திற்கு வந்தபோது, அவரது கிருஷ்ணர் சார்ந்த மதம் மற்றும் ஆன்மீகத்தில் ஆர்வம் கொண்ட ஆலன் கின்ஸ்பெர்க், ஹோவர்ட் வீலர் மற்றும் கீத் ஹாம் போன்றவர்கள் அவரைச் சந்தித்தனர்.

ஆலன் கின்ஸ்பெர்க் கிருஷ்ண மதத்தில் ஈடுபட்டார், மேலும் அவர் 1963 இல் இந்தியாவுக்கு வந்ததிலிருந்து ஹரே கிருஷ்ண மந்திரத்தை உச்சரித்தார். அவர் சுவாமி பிரபுபாதாவுடன் நட்பு கொண்டார், அந்த உறவை சத்ஸ்வரூப தாச கோஸ்வாமி தனது சுயசரிதையில் *ஸ்ரீல பிரபுபாதா லீலாமார்த்தாவில் ஆவணப்படுத்தியுள்ளார்* .  

## சான்றுகள்


பகுப்பு:ந.ந.ஈ.தி
2008 முர்சிதாபாத் கொலை

**2008 முர்சிதாபாத் கொலை**, (2008 Murshidabad murder) என்பது 14 ஜூலை 2008 அன்று முர்சிதாபாத்தில் உள்ள *சாலிசி* நீதிமன்றத்தின் உத்தரவின் பேரில், மேற்கு வங்கத்தைச் சேர்ந்த முனிரா பீபி எனும் முஸ்லீம் பெண்ணை மணந்ததற்காக பீகாரைச் சேர்ந்த இந்து தொழிலாளி சைலேந்திர பிரசாத்தின் தலையை துண்டித்த கொலையினைப் பற்றியதாகும்.      பாதிக்கப்பட்டவரின் முனிரா பீபி, தனது கணவரை இழந்த கைம்பெண் ஆவார் 

## பின்னணி
பீகாரை பூர்வீகமாகக் கொண்ட சைலேந்திர பிரசாத், மும்பையில் தொழிலாளியாக வேலை செய்தார், அங்கு முனிரா பணிப்பெண்ணாக வேலை செய்தார். அவர்கள்  இருவரும் ஒருவரை ஒருவர் காதலித்து 2001 ல் திருமணம் செய்து கொண்டனர். முனிரா ஒரு பாரம்பரியமான பழக்க வழக்கங்களைக் கொண்ட கிராமத்தில் இருந்து வந்தார். அங்குள்ள கிராமத்தில் பெ ண்களை வேலைக்கு அனுப்பவது என்பது குற்றமான செயலாகும்.அங்கு இருந்த *சாலிசி*  நீதிமன்றம் தனது தந்தை அன்சாரி ஷேக்கிற்கு தனது மகளை மும்பையில் வேலைக்கு அனுப்பிய குற்றத்திற்காக இருநூறு ரூபாய் அபராதம் விதித்தது. 

## விசாரணை மற்றும் மரணதண்டனை
முனீரா பீவி மற்றும் சைலேந்திர பிரசாத் ஆகிய இருவரும் ஜூலை 2006 இல் மீண்டும் லக்ட்சுமன்பூருக்கு திரும்பி வந்தனர். தங்கள் பத்து மாத மகனுடன் தங்களது கிராமத்திற்கு, திருமணத்திற்குப் பிறகு மீண்டும் பீவி வந்தார். முந்தைய சந்தர்ப்பத்தைப் போலவே, சைலேந்திரா, பாரம்பரிய கிராமவாசிகளின் கோபத்திலிருந்து தப்பிக்க மதம் மாற வேண்டியிருந்தது. அவர்  முன்னா ஷேக் என்று அடையாளத்தை மாற்ற வேண்டியிருந்தது. எவ்வாறாயினும், அவரது மாமனார் அன்சாரி ஷேக், தனது மருமகன் முஸ்லீம்களின் வழக்கமான வெள்ளிக்கிழமை பிரார்த்தனைகளைச் செய்யவில்லை என்பதனைக் கண்டார்,சில சமயங்களில் முஸ்லீம்களின் வழக்கமான வாழ்த்துக்களுக்கும் முறையாக பதிலளிக்காமல் இருந்துள்ளார்.  14 ஜூலை அன்று நடைபெற்ற  ஒரு மத சடங்கின் போது அன்சாரி ஷேக்,  சைலேந்திரா முறையாக உச்சரிக்காது முணுமுணுத்தனைக்  கேட்டார். அது பற்றிய அவரது சந்தேகத்தினை பிற்பகலில்  கிராம பெரியவர்களுக்கு தெரிவித்தார். கிராம பெரியவர்கள் அன்று மாலை கிராம தொடக்கப் பள்ளி மைதானத்தில் நடைபெற்ற சாலிசி நீதிமன்றத்தில், சைலேந்திரா தனது மத அடையாளத்தை சரிபார்க்க வலுக்கட்டாயமாக நிர்பந்திக்கப்பட்டார். அவர் விருத்தசேதனம் செய்யப்படாத நிலையில் இருந்ததனைக் கண்டறிந்த பிறகு, அவரை கடுமையாக தாக்கினர். சாலிசி நீதிமன்றத்தின் இருபத்தி இரண்டு அரசியல் மற்றும் மதத் தலைவர்கள், அன்சாரி ஷேக்குடன், சைலேந்திரா ஒரு முஸ்லிம் பெண்ணை திருமணம் செய்த குற்றவாளி என்று அறிவித்து அவருக்கு மரண தண்டனை வழங்கினார்கள். அவரது கைகளும் கால்களும் கட்டப்பட்டிருந்தன. அவர் வாயை மூடிக்கொண்டு அருகிலுள்ள சணல் வயலுக்கு அழைத்துச் செல்லப்பட்டார், அங்கு மரணதண்டனை நிறைவேற்றுபவர்கள் நான்கு பேரால் அவரது தொண்டை வெட்டப்பட்டது.

சைலேந்திர பிரசாத் ஜூலை 14 அன்று இரவு காணாமல் போனதால், அவர் மனைவி முனிரா பீபி அவர் மும்பைக்கு தப்பிச் சென்றதாக நம்பினார். அவளுடைய தந்தை அவளுடைய அம்மா மற்றும் சகோதரரிடமிருந்து சைலேந்திர பிரசாத்தின் உடைமைகள் எல்லாவற்றையும் வைத்திருந்தார். ஜூலை 27 அன்று, முனிரா தனது கணவரின் நிலையினை மற்ற கிராம மக்களிடமிருந்து அறிந்ததும், அவர் தனது தாய் மற்றும் சகோதரருடன் பெர்ஹாம்பூர் காவல் நிலையத்திற்கு முறையான புகார் அளிக்க வந்தார். ஜூலை 17 அன்று பத்து நாட்களுக்கு முன்பு சணல் வயல்களில் குன்னி பைக்குள் அடையாளம் தெரியாத ஒருவரின் தலை துண்டிக்கப்பட்ட உடலை காவல் துறையினர் ஏற்கனவே கண்டுபிடித்தனர். ஜூலை 28 அன்று, கிராமத்தில் சோதனை நடத்திய காவல் துறை அதிகாரியினர், சாலிசி நீதிமன்றத்திற்கு  தலைமை தாங்கிய மூன்று பேரை கைது செய்தனர். 

## சான்றுகள்

பகுப்பு:இந்தியாவில் ஆணவக் கொலை
பெட்டி சொறிமீன்

**பெட்டி சொறிமீன்கள்** (*Box jellyfish*) என்பவை  முதுகெலுபற்ற உயிரினமான, கடற்காஞ்சொறி தொகுதியைச் சேர்ந்த சொறிமீன்கள் ஆகும். இவற்றின் பெட்டி போன்ற (அதாவது கனசதுர வடிவ) உடலால் தனித்து அடையாளம் காணப்படுகின்றன.  சில வகையான பெட்டி சொறி மீன்களின் மேலுள்ள முட்களில் கடுமையான நஞ்சைக் கொண்டுள்ளன. இவற்றில் சிரோனெக்ஸ் பிளெக்கரி, கருகியா பர்னேசி, மாலோ கிங்கி  போன்ற சில வகை சொறி மீன்களின் கொட்டுக்கள் மிகவும் வலி தரக்கூடியவையாகவும், பெரும்பாலும் மனிதர்களுக்கு ஆபத்தானவையாகவும் உள்ளன.

## வகைபிரிவும்,  அமைப்பும்
2018 வரை குறைந்தது 51 வகையான பெட்டி சொறி மீன்கள் அறியப்பட்டுள்ளன.  இவை இரண்டு வரிசைகள் மற்றும் எட்டு குடும்பங்களாக வகைப்படுத்தப்பட்டுள்ளன.  ஒரு சில புதிய இனங்கள் விவரிக்கப்பட்டுள்ளன, மேலும் விவரிக்கப்படாத கூடுதல் இனங்கள் இருக்கக்கூடும்.   

## குறிப்புகள்

பகுப்பு:கடல்வாழ் உயிரினங்கள்
நர்கிஸ் நேஹான்

**நர்கிசு நேஹான்** (*Nargis Nehan*) ( காபுல், ஆப்கானிஸ்தான், 1981 ) ஆப்கானித்தானைச் சேர்ந்த முன்னாள் அரசியல்வாதி ஆவார். இவர், அசரஃப் கனியின்  அரசங்கத்தில் சுரங்கங்கள், பெட்ரோலியம் மற்றும் தொழில்துறை அமைச்சராக இருந்தார்.

## ஆரம்ப கால வாழ்க்கை
இவரது தலைமுறையின் பல ஆப்கானியர்களைப் போலவே, இவரும் தனது நாட்டின் பல தசாப்த காலப் போரிலிருந்து தப்பிக்க ஆப்கானித்தானை விட்டு குழந்தையாக இருக்கும் போதே (தனது 12 வயதில்) வெளியேற வேண்டிய கட்டாயம் ஏற்பட்டது. ஆப்கான் உள்நாட்டுப் போரின்போது (1992-1996) நேஹானின் குடும்பம் காபூலை விட்டு வெளியேறியது. மேலும், 1980களில் சோவியத்–ஆப்கான் போர் தொடங்கி பாக்கித்தானில் குடியேறிய இலட்சக்கணக்கான ஆப்கான் அகதிகளுடன் இவரும் வளர்ந்தார். பாக்கித்தானில் இயங்கிவரும் ஆப்கானித்தான் அகதிகள் சமூகத்திற்கு உதவி வழங்கும் சர்வதேச அரசு சாரா நிறுவனங்களிடமிருந்து தனது கல்விக்கு இவர் நிதியுதவி பெற்றார்.

## தொழில்
வணிக நிர்வாகத்தில் முதுகலைப் பட்டம் பெற்ற நேஹான், 2001இல் ஆப்கானித்தானில் அமெரிக்கா படையெடுத்ததைத் தொடர்ந்து நோர்வே அகதிகள் அமைப்புடன் பணிபுரிந்தார். அந்த படையெடுப்பு ஆப்கானித்தானின் தாலிபான் ஆட்சியை வீழ்த்திய பிறகு, நோர்வே உதவி அமைப்பு தனது அலுவலகத்தை திறக்க காபூலுக்குத் திரும்பும்படி இவரை நியமித்தது. நேஹான் அதை ஏற்றுக் கொண்டு காபூல் திரும்பினார். பின்னர் ஆப்கன் இடைக்கால நிர்வாகத்துடன் தொடர்ச்சியான நிலைப்பாடுகளை எடுக்க நிறுவனத்தை விட்டு வெளியேறினார். ஆப்கானித்தன் அரசில் சேர்ந்து அரசாங்கத்தில் நிதி அமைச்சகத்தில் கருவூலத் துறை தலைமை இயக்குநர், காபூல் பல்கலைக்கழகத்தில் நிர்வாகம் மற்றும் நிதிக்கான துணைவேந்தர், கல்வி மற்றும் உயர் கல்வி அமைச்சர்களுக்கு மூத்த நிர்வாக ஆலோசனையாளர் போன்ற பதவிகளை இவர் வகித்து வந்தார். இவர் நிதி அமைச்சகத்தில் கருவூலத் துறையில் சீர்திருத்தங்களை நிர்வகித்தார். மேலும் உலக வங்கி நிதியுதவி, கல்வி அமைச்சகத்திற்கான ஐந்தாண்டு முக்கியத் திட்டத்தின் வளர்ச்சியிலும் ஈடுபட்டார்.

நேஹான், 2017இல் சுரங்கம், பெட்ரோலியம், தொழில் ஆகிய துறைகளின் அமைச்சராக நியமிக்கப்பட்டார். 2016இல் தாவூத் ஷா சபா என்பவர் பதவி விலகியதைத் தொடர்ந்து இவர் அந்தப் பொறுப்பை ஏற்ற இரண்டாவது அமைச்சரானார்.

ஆகத்து 2021 இல் காபூலில் தாலிபான் மீண்டும் கட்டுப்பாட்டைப் பெற்ற பிறகு, நேஹான் நோர்வேக்கு வெளியேறினார்.

## வெளியீடுகள்
2007ஆம் ஆண்டில், இவர், ஆப்கானிய குடியரசுத் தலைவர் அசரஃப் கனி அகமத்சய்யுடன் இணைந்து, *பட்ஜெட் ஆஃப் தி லிஞ்ச்பின் ஆஃப் தி ஸ்டேட்: லெசன்ஸ் ஆஃப் ஆப்கானிஸ்தான்* என்ற தலைப்பில் ஒரு புத்தகத்தை எழுதினார்.

## செயற்பாடு
இவர், சமத்துவம் அமைதி மற்றும் ஜனநாயகத்துக்கான அமைப்பின் நிறுவனர் ஆவார். இதன் நோக்கம்: "பெண்களையும் இளைஞர்களையும் செயலில் முடிவெடுப்பவர்களாக ஆக்குவதன் மூலமும், வாக்களிப்பதன் மூலம் தங்களின் தலைவர்களையும் பிரதிநிதிகளையும் தேர்ந்தெடுப்பதன் மூலமும், மாநில நிறுவனங்களின் செயல்திறனை கண்காணிப்பதன் மூலமும், பொதுக் கொள்கைகளுக்கு தங்களைப் பொறுப்பாக்குவதன் மூலமும்" அன்றாட வாழ்வில் மாற்றத்தின் முகவர்கள் ஆக மாற்றுவதே " 

நேஹான், வெளிப்படைத்தன்மை மற்றும் பொறுப்புக்கூறலுக்கான ஆப்கான் கூட்டமைப்பான குடிமை அமைப்பின் கூட்டு பணிக்குழு உறுப்பினராகவும், நாட்டின் மத்திய வங்கியான ஆப்கானித்தான் வங்கியின் உயர்மட்ட அமைப்பின் உறுப்பினராகவும் உள்ளார். மத்திய வங்கியின் தலைமைத்துவத்தின் முதல் பெண்மணி இவர்.

## மேற்கோள்கள்

## வெளி இணைப்புகள்

* Ministry of Mines, Petroleum and Industries

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:ஆப்கானித்தான் அரசியல்வாதிகள்
மிகுவல் பெர்னார்டியோ

**மிகுவல் ஏஞ்சல் பெர்னார்டியோ டுவாடோ** () (பிறப்பு: 12 திசம்பர் 1996) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடரான எலைட் என்ற தொடரில் 'குஸ்மான் நுனியர் ஒசுனா' என்ற கதாபாத்திரத்தில் நடித்ததன் மூலம் அறியப்படுகிறார்.

## வாழ்க்கை
மிகுவல் பெர்னார்டியோ 12 திசம்பர் 1996 ஆம் ஆண்டு வாலேன்சியாவில் தொலைக்காட்சி தயாரிப்பாளர் மிகுவல் ஏங்கல் பெர்னார்டியோ மேஸ்ட்ரோவுக்கும் மற்றும் நடிகை அனா டுவடோவிற்கும் மகனாகப் பிறந்தார். இவருக்கு மரியா என்ற ஒரு தங்கை உண்டு. இவர் ஐக்கிய அமெரிக்காவில் உள்ள சாண்டா மோனிகா கல்லூரியில் நாடகக் கலையில் கல்வி பயின்றார் மற்றும் கலிபோர்னியாவில் உள்ள லாஸ் லாஸ் ஏஞ்சலஸில் உள்ள அமெரிக்க நாடகக் கலைக்கழகத்தில் நடிப்பு பயிற்றார். இவரும் எசுப்பானியா பாடகி ஐதானாவும் நவம்பர் 2018 ஆண்டு முதல் காதல் உறவில் உள்ளார்கள்.

## மேற்கோள்கள்

## வெளி இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:எசுப்பானிய திரைப்பட நடிகர்கள்
பகுப்பு:எசுப்பானிய தொலைக்காட்சி நடிகர்கள்
ஜெ. தேவிகா

**முனைவர் ஜெ. தேவிகா** (J. Devika முழு பெயர் ஜெயக்குமாரி தேவிகா) ஒரு மலையாள வரலாற்றாசிரியர், பெண்ணியவாதி, சமூக விமர்சகர் மற்றும் கேரளாவைச் சேர்ந்த கல்வியாளர் ஆவார். இவர் தற்போது திருவனந்தபுரத்தில் உள்ள மேம்பாட்டு ஆய்வு மையத்தில் பேராசிரியராகவும் ஆராய்ச்சியாளராகவும் உள்ளார். ஆரம்பகால கேரள சமூகத்தில் பாலின உறவுகள் குறித்த பல புத்தகங்கள் மற்றும் கட்டுரைகளை அவர் எழுதியுள்ளார். இவர் இருமொழிகளில் எழுத்துப் பணிகளை மேற்கொள்கிறார்.  மலையாளம் மற்றும் ஆங்கிலம் மொழிகளில் புனைகதை மற்றும் புனைகதை அல்லாத புத்தகங்களை மொழிபெயர்த்தார். இவர் கேரளாவில் பாலினம், அரசியல், சமூக மற்றும்  பொருளாதார முன்னேற்றங்களைக் குறிக்கும் வகையில் *காஃபிலா, எக்கனாமிக், பொலிடிக்கல், தெ வயர்* ஆகிய பதிப்பகங்களில் எழுதி வருகிறார்.

## கல்வி
தேவிகா, வரலாற்று ஆய்வுகள் குறித்து  புது தில்லியில் உள்ள ஜவகர்லால் நேரு பல்கலைக்கழகத்தில் முதுகலைப் பட்டம் பெற்றார்.   மகாத்மா காந்தி பல்கலைக்கழகம், கோட்டயத்தில் முனைவர் பட்டம் பெற்றார்.

## படைப்புகள்
தேவிகாவின் ஆரம்பகால ஆராய்ச்சி, கேரளாவில் இருபதாம் நூற்றாண்டின் தொடக்கத்தில் சமூகம் மற்றும் சமூக மாற்றத்தை விவரிக்கும் மொழியாக நவீன இருமம் பாலினம் தோன்றியதைப் பற்றியதாக இருந்தது. கேரளாவில் முதல் தலைமுறை பெண்ணியவாதிகள் எழுதிய எழுத்துக்களின் மொழிபெயர்ப்புகளையும் அவர் வெளியிட்டார் .இவரது பிற்கால ஆராய்ச்சியில், தேவிகா சமகால அரசியல் மற்றும் சமூக பிரச்சினைகளை ஒரு வரலாற்று கண்ணோட்டத்தின் மூலம் ஆராய்கிறார்.இவரது பிற்கால புத்தகங்கள் இருபதாம் நூற்றாண்டு கேரளாவில் பாலினம் மற்றும் அரசியல்ஆகியவற்றைப் பற்றியதாக உள்ளது..

ஸ்திரீவதம் எனும் பெயரில் பெண்ணியக் கோட்பாட்டின் அறிமுகத்தை இவர் 2000 ஆம் ஆண்டில் வெளியிட்டார். **குலஸ்திரீயும் சந்தப்பென்னும் உண்டாயாதெங்கினே?** எனும் நூலில் பெண்ணியக் கண்ணோட்டத்தில் கேரள வரலாற்றினை தெரிவிக்கிறார். இவர் கேரளாவின் சமூக மற்றும் அரசியல் வரலாற்றைக் கண்டறிந்து அதனை சுவாரஸ்யமான உட்பார்வைகளை தனது படைப்புகளில் வழங்குகிறார். உதாரணமாக, கேரளாவில் புடவை ஆடைக் குறியீடு மற்றும் வரதட்சணை ஆகியவை  எவ்வாறு பரவியது என்பதை இவர் விளக்குகிறார்.

தேவிகா மலையாளத்திலிருந்து ஆங்கிலத்திற்கு பல புத்தகங்களை மொழிபெயர்த்திருக்கிறார்.  நளினி ஜமீலாவின் சுயசரிதை  மற்றும் கெ.ஆர்.மீரா மற்றும் சாரா ஜோசப்பின் சிறுகதைகள்  ஆகியன இவற்றில் குறிப்பிடத்தகுந்தன ஆகும். மேலும் இவர் பரவலாக அறியப்பட்ட  கெ. ஆர். மீரா எழுதிய மலையாளப் புதினமான *ஆரேசர்* என்பதனை 2014 ஆம் ஆண்டில் *ஹேங்வுமன்*  என்று ஆங்கிலத்தில் மொழிபெயர்த்தார். 2017 ஆம் ஆண்டில் அம்பிகசுதன் எழுதிய *என்மகஜே* எனும் புதினத்தினை ஆங்கிலத்தில் *சுவர்கா*  என்ம் பெயரில் மொழிபெயர்த்தார்.

இவர் இந்தியாவின் பல மாநிலங்களிலும் மற்ற நாடுகளிலும் வெளியான கல்வி இதழ்களில் பல கட்டுரைகளை வெளியிட்டுள்ளார், உலகம் முழுவதும் பல சொற்பொழிவுகளை வழங்கினார் மற்றும் மலையாளம் மற்றும் ஆங்கிலத்தில் சமகால பிரச்சினைகள் குறித்தும் இவர் விரிவாக எழுதினார். தேவிகா மலையாளத்தில், சமகால பதிப்பகங்களில் விரிவாக எழுதுகிறார். இவர் குழந்தைகளுக்காகவும் எழுதியுள்ளார், இவருடைய படைப்பு கேரள சாஸ்திர சாகித்ய பரிஷத் மூலம் வெளியிடப்பட்டது

ஸ்வந்த்ரியவாதினி என்ற முதல் தலைமுறை மலையாள பெண்ணியவாதிகள் பற்றிய வலைத்தளமும்  இவருக்கு உள்ளது.

## சான்றுகள்


பகுப்பு:1968 பிறப்புகள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:பெண்ணிய எழுத்தாளர்கள்
பகுப்பு:கேரளப் பெண் எழுத்தாளர்கள்
மிகுவல் ஹெரான்

**மிகுவல் ஏஞ்சல் கார்சியா டி லா ஹெரான்** () (பிறப்பு: 25 ஏப்ரல் 1996) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடர்களான மணி ஹெய்ஸ்ட் (2017-2021) மற்றும்  எலைட் (2018-2019) போன்ற தொடர்களில் நடித்ததன் மூலம் அறியப்படும் நடிகர் ஆனார். 2016 ஆம் ஆண்டில் 'நத்திங் இன் ரிட்டர்ன்' என்ற திரைப்படத்தில் நடித்ததற்காக சிறந்த புதுமுக நடிகருக்கான கோயா விருதை வென்றுள்ளார்.

இவர் இந்திய இசை ஓடிடி தளமான கானாவின் விளம்பரத்திலும் நடிகை பியா பஜ்பை என்பவருடன் இணைத்து நடித்துள்ளார் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:எசுப்பானிய திரைப்பட நடிகர்கள்
பகுப்பு:எசுப்பானிய தொலைக்காட்சி நடிகர்கள்
கம்பளச் சுறா

**கம்பளச் சுறாக்கள்** (*Carpet shark*) என்பவை ஓரெக்டோலோபிஃபார்ம்ஸ் வரிசையில் வகைப்படுத்தப்பட்ட சுறாக்கள் ஆகும். இவை கடலடியில்  அழகிய கம்பளம் விரித்ததுபோல காட்சி தரும். இதனால் இவை இப்பெயரால் அழைக்கப்படுகின்றன. இது ஓரெக்டோலோபிடே குடும்பச் சுறாக்களின் பொதுவான ஒரு பெயராக உள்ளது. கம்பளச் சுறாக்கள் ஐந்து செவுள் துளைகளையும், இரண்டு முதுகு துடுப்புகளையும், கண்களைத் தாண்டிவராத சிறிய வாயையும் கொண்டுள்ளன. இவற்றில் பல இன மீன்களின் அடித்தாடை முனையில் தாடி போன்ற தசையிழை அமைப்பை கொண்டுள்ளது.

## குறிப்புகள்

பகுப்பு:சுறாக்கள்
மக்புசா காதுன்

**மக்புசா காதுன்** (Mahfuza Khatun) ஒரு வங்காளதேச நீச்சல் வீரர் . 2016 கவுகாத்தியில் நடந்த தெற்காசிய விளையாட்டுப் போட்டியில் 50 மீ & 100 மீ  மார்பாலுந்தி நீந்துதல் பிரிவு நீச்சல் போட்டியில் இரண்டு தங்கப் பதக்கங்களை வென்றார்.

## ஆரம்ப கால வாழ்க்கை
இவர் ஜெஸ்ஸோர் மாவட்டம், அபயநகர் மேல்பாக்கத்தில் உள்ள பஞ்சகபோர் கிராமத்தில் ஒரு ஏழைக் குடும்பத்தில் பிறந்தார்.  இவருடைய தந்தையின் பெயர் அலி அகமது காஜி மற்றும் தாயின் பெயர் கரிமோன் நேசா. இவருக்கு நான்கு உடன்பிறப்புகள் உள்ளனர்.

ஷிசு அகாடமி நீச்சல் போட்டியின் மூலம் 1999 ஆம் ஆண்டில் நீச்சல் போட்டிகளில் பங்கேற்கத் தொடங்கினார். இவர் தனது 3 வது வகுப்பில் முதல் பதக்கம் வென்றார். 2002 ஆம் ஆண்டில் டாக்காவில் நடந்த தேசிய நீச்சல் போட்டியில் 100 மீட்டர் மார்பாலுந்தி நீந்துதல் பிரிவில் முதல் தங்கப் பதக்கம் வென்றார்.

இவர் பங்களாதேஷ் கிரிரா ஷிக்கா ப்ரோதிஷ்டானின் மாணவி ஆவார். 2002 ஆம் ஆண்டில் தேசிய விளையாட்டு நிறுவனத்தில் பயிற்சி பெற்றார். பின்னர் இவர் 2016 ஆம் ஆண்டில் சிட்டகாங் பல்கலைக்கழகத்தில் தகவல் தொடர்பு மற்றும் இதழியலில் இளங்கலை மற்றும் முதுகலை பட்டப்படிப்புகளை முடித்தார்.  ஆரம்பத்தில் இவர் 2010 ஆம் ஆண்டில் அன்சார்-விடிபி சேவைக் குழுவில் சேர்ந்தார்  ஆனால் வங்கதேசக் கடற்படையில் சேரும் பொருட்டு 2013 ஆம் ஆண்டில் வெளியேறினார்.

## தொழில்
மக்புசா காதுனின் விருப்பமான நிகழ்வுகள் 100 மற்றும் 50 மீட்டர் மார்பாலுந்தும் நீச்சு பாணிப் பந்தயங்கள் ஆகும். இவர் தனது முதல் தெற்காசிய விளையாட்டுப் பதக்கத்தை கொழும்பு 2006 இல் 100 மீ மார்புந்து நீச்சலில் பெற்றார் . அந்த விளையாட்டுகளில் 100 மற்றும் 50 மீட்டர் மார்பாலுந்தும் நீச்சலில் இரண்டு வெண்கலப் பதக்கங்களை வென்றார்.

மீண்டும் 2010 தெற்காசிய விளையாட்டுக்களில், அவர் 100 மற்றும் 50 மீட்டர் மார்பாலுந்தும் நீச்சலில் இரண்டு வெள்ளிப் பதக்கங்களைப் பெற்றார். படிப்படியாக தன்னை மேம்படுத்திக்கொண்டு, மக்புசா 2016 தெற்காசிய  விளையாட்டுகளில் 100 மற்றும் 50 மீட்டர் மார்பாலுந்தும் நீச்சல் பிரிவில் தங்கத்தை வென்றார். 50 மீட்டரில், இவர் 2016 ஆம் ஆண்டில் 34.88 வினாடிகளில்  நீந்தி தெற்காசிய விளையாட்டுப் போட்டிகளின் முந்தைய சாதனையை முறியடித்தார்.

2010 ஆம் ஆண்டு டெல்லியில் நடந்த பொதுநலவாய விளையாட்டுப் போட்டி  துபாயில் நடைபெற்ற 2010 எஃப்ஐஎன்ஏ உலக நீச்சல் வாகையாளர் போட்டி (25 மீ), 2013 பார்சிலோனாவில் நடந்த உலக நீர் விளையாட்டு வாகையாளர் போட்டி   கிளாஸ்கோவில் நடைபெற்ற 2014 பொதுநலவாய விளையாட்டுக்கள் ஆகியவற்றில் வங்கதேசத்தைப் பிரதிநிதித்துவப்படுத்தினார்.

## தனிப்பட்ட வாழ்க்கை
காதுன் மற்றொரு நீச்சல் வீரர் ஷாஜகான் அலியை 18 மார்ச் 2016 அன்று மணந்தார். இவர்கள் சிறிது காலம் சேர்ந்து வாழும் பாங்கில் தங்கள் வாழ்வைத் தொடங்கினர். 2010 ஆம் ஆண்டு தில்லியில் பொதுநலவாய விளையாட்டுப் போட்டிகளில் இருந்தபோது தாஜ்மஹாலுக்கு முன்பு ஷாஜகான் அலி தனது காதலை இவரிடம் முன்மொழிந்தார். கதுனும் அலியும் 2002 முதல் ஒருவரை ஒருவர் அறிந்திருக்கிறார்கள்.

## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:வங்காளதேசப் பெண்கள்
பகுப்பு:வங்காளதேச விளையாட்டு வீரர்கள்
அல்வாரோ ரிகோ

thumb|வலது
**அல்வாரோ ரிகோ லாடெரா** () (பிறப்பு: 13 ஆகத்து 1996) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடரான எலைட் என்ற தொடரில் 'போலோ' என்ற கதாபாத்திரத்தில் நடித்ததற்காக மிகவும் 
பிரபலமானவர்.

## நடிப்புத்துறை
இவர் 2017 ஆம் ஆண்டு 'வெல்வெட் கோல்சியன்' என்ற தொடரின் மூலம் நடிகராக அறிமுகமானார். அதைத் தொடர்ந்து நெற்ஃபிளிக்சு அசல் தொடரான எலைட் என்ற தொடரில் இருபால்சேர்க்கையாளராக 'போலோ' என்ற கதாபாத்திரத்தில் நடித்தார். அதைத் தொடர்ந்து 2020 இல் 'எல் சிட்' என்ற தொடரிலும் 2021 ஆம் ஆண்டில் 'லா காசா. திராமுந்தனா' மற்றும் 'அல்பா' போன்ற தொடர்களிலும் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:எசுப்பானிய திரைப்பட நடிகர்கள்
பகுப்பு:எசுப்பானிய தொலைக்காட்சி நடிகர்கள்
ஜெய்மி லோரென்டே

**ஜெய்மி லோரென்டே லோபஸ்** () (பிறப்பு: திசம்பர் 12, 1991) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடர்களான மணி ஹெய்ஸ்ட் மற்றும் எலைட் போன்ற தொடர்களில் டேனியல் மற்றும் பெர்னாண்டோ "நானோ" ஆகிய கதாபாத்திரங்களில் நடித்ததன் மூலம் மிகவும் பிரபலமானவர்.

## வாழ்க்கை
ஜெய்மி லோரென்டே 12 திசம்பர் 1991 ஆம் ஆண்டு முர்சியாவில் பிறந்தார். இவருக்கு ஜூலியா என்ற ஒரு மூத்த சகோதரி உண்டு. இவர் முர்சியாவில்  உள்ள சுப்பீரியர் நாடகப் பள்ளியில் பயிற்சி பெற்றார்.

## மேற்கோள்கள்

## வெளி இணைப்புகள்
* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:எசுப்பானிய திரைப்பட நடிகர்கள்
பகுப்பு:எசுப்பானிய தொலைக்காட்சி நடிகர்கள்
ஓமர் ஆயுசோ

**ஓமர் ஆயுசோ** () (பிறப்பு: 26 மார்ச்சு 1998) என்பவர் எசுப்பானிய நாட்டு நடிகர் ஆவார். இவர் 2018 ஆண்டு நெற்ஃபிளிக்சு அசல் தொடரான எலைட் என்ற தொடரில் முஸ்லீம் நபராகவும் ஓரின செயற்கையாளராகவும் 'ஓமர் ஷனா' என்ற கதாபாத்திரத்தில் நடித்ததற்காக பிரபலமானவர். இவர் ஒரு ஓரின செயற்கையாளர் ஆவார். மற்றும் மார்ச் 2020 நிலவரப்படி கலைஞர் 'அலோன்சோ தியாசு' உடன் உறவில் உள்ளார்.

## மேற்கோள்கள்

## வெளி இணைப்புகள்
* 

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:எசுப்பானிய திரைப்பட நடிகர்கள்
பகுப்பு:எசுப்பானிய தொலைக்காட்சி நடிகர்கள்
பகுப்பு:உகவர் நடிகர்கள்
முகமது அசன் அகுந்து

**முல்லா முகமது ஹசன் அகுந்த்** (**Mullah Mohammad Hasan Akhund**) 15 ஆகஸ்டு 2021 அன்று ஆப்கானித்தானை கைப்பற்றிய தாலிபான்களின் ஆப்கானித்தான் இசுலாமிய அமீரகத்தின் இடைக்கால அரசில் பிரதம அமைச்சராக 7 செப்டம்பர் 2021 அன்று தேர்வு செய்யப்பட்டதாக தாலிபான்களின் செய்தித் தொடர்பாளர் சஃபியுல்லா முஜாகிதின் அறிவித்துள்ளார். மேலும் துணைப் பிரதமராக  அப்துல் கனி பராதர், உள்துறை அமைச்சராக அக்கானி பிணையத் தலைவர் சிராஜிதியுன் ஹக்கானி, பாதுகாப்புத்துறை அமைச்சராக  முகமது உமரின் மகன் முகமது யாகூப், வெளியுறவுத்துறை அமைச்சராக அமீர் கான் முட்டாக்கி மற்றும் துணை வெளியுறவுத் துறை அமைச்சராக செர் முகம்மது அப்பாஸ் ஸ்தானிக்சாய் நியமிக்கப்பட்டுள்ளனர்.

## பின்னணி
முகமது அசன் அகுந்து 1996 முதல் 2001 வரை  முகம்மது உமர் தலைமையிலான தாலிபான்களின் முதலாவது அரசில் வெளியுறவுத் துறை அமைச்சராக இருந்தவர். தாலிபான்களின் ஆயுத குழுவின் தலைவர் என்பதை விட தாலிபன்களால் போற்றக்கூடிய சமயத் தலைவராகவே ஹசன் அகுந்தை தாலிபான்கள் கருதினர். இவர்  கந்தகார் மாகாணம், ஸ்பின் போல்தாக் மாவட்டத்தில் உள்ள மியால் பகுதியில் நூர்சாய் பழங்குடியில் பிறந்தவர். முல்லா முகமது ஹசன் அகுந்த், ஐக்கிய நாடுகள் அவை மற்றும்  புலன் விசாரணை கூட்டாட்சிப் பணியகம் ஆகியவற்றால் தேடப்படும் பயங்கரவாதிகள் பட்டியலில் இருப்பவர்.  இவர் ஆப்கானித்தான் இசுலாமியத் தலைவரான மௌலவி இப்துல்லா அகுந்த்சாதாவிற்கு மிகவும் நெருக்கமான்வர். இவர் 2001-ஆம் ஆண்டில் பாமியான் புத்தர் சிலைகள் தகர்ப்புக்கு ஆணையிட்டவர்.

## மேற்கோள்கள்

பகுப்பு:ஆப்கானித்தான் அரசியல்வாதிகள் 
பகுப்பு:தாலிபான்கள்
சுரங்கா உதாரி

**சுரங்கா உதாரி**  (**Suranga Udari)** இலங்கையைச் சேர்ந்த கணினி வரைகலைஞர் ஆவார்.  பத்திரிகையாளர், செய்தி நிருபர் மற்றும் சுற்றுச்சூழல் ஆர்வலர்  என பன்முகங்களுடன் இயங்கி வருகிறார்.  இலங்கையின் முதல் பெண் காது கேளாத பத்திரிகையாளராக பரவலாகவும் அறியப்படுகிறார்.

## சுயசரிதை
ஐந்து குழந்தைகளைக் கொண்ட குடும்பத்தில் சுரங்கா பிறந்தார். இவரது இரண்டு உடன்பிறப்புகள் காது கேளாமைடன் பிறந்ததாகக் கூறப்படுகிறது. இவர் ஆரம்ப மற்றும் இடைநிலைக் கல்வியை  சாதாரண நிலையில் கல்வி கற்றார். இலங்கையின் தெற்கு மாகாணம் அகங்காமாவிலுள்ள சிறீ  சாரிபுத்திரா மகா வித்யாலயா பள்ளியில் படித்தார். சுரங்கா அகங்காமாவில் வசிக்கிறார்.

## தொழில்
உதாரி ஆரம்பத்தில் சுரங்கா உதாரி கணினி வரைகலைஞராக  தனது வாழ்க்கையைத் தொடர்ந்தார். லேக் அவுசில் கணினி மென்பொருளில் பட்டயம் பெற்றார். சுமார் எட்டு ஆண்டுகள் ஒரு தனியார் நிறுவனத்தில் வரைகலை கலைஞராக பணிபுரிந்தார.  மேலும் கோவிட் -19 தொற்றுநோயின் தாக்கத்தால் இவர் வேலையில் இருந்து நீக்கப்பட்டார். வரைகலை வடிவமைப்பு வேலையில் இருந்து நீக்கப்பட்ட பிறகு சுரங்கா  பத்திரிகை துறையில் ஆர்வம் காட்டினார். கேட்கும் திறன் குறைபாடு காரணமாக இலங்கையில் உள்ள அனைத்து முக்கிய ஊடக நிறுவனங்களும் வேலை வாய்ப்பை வழங்க மறுத்ததால், ஊடகத் துறையில் பொருத்தமான வேலை வாய்ப்புகளைக் காண அவர் தடைகளையும் எதிர்கொண்டார்.

இலங்கை மத்திய காது கேளாதோர் கூட்டமைப்பில் ஓர் ஊழியராக பணியாற்றுகிறார்  இலங்கை காது கேளாதோர் பெண்கள் சங்கத்தின் உதவி செயலாளராகவும் இவர் பணியாற்றுகிறார்.

2020 ஆம் ஆண்டில் செப்டம்பர் மாதத்தில் உதாரி இலங்கை  மத்திய காது கேளாதோர் கூட்டமைப்பில்  ஊழியர்களாக பணிபுரியும் சக ஊழியர்களால் "துடிப்பான குரல்கள்"  திட்டத்தில் பங்கேற்பாளராக பரிந்துரைக்கப்பட்டார். "துடிப்பான குரல்கள்" திட்டத்தின் கீழ் இலங்கை மேம்பாட்டு பத்திரிகையாளர் மன்றத்தில் ஐந்து நாள் குடியிருப்பு பயிற்சி முகாமில் பயிற்சியும் பெற்றார்.

"துடிப்பான குரல்கள்" திட்டத்தின் கீழ், காலி மாவட்டம் , இக்கதுவாவில் முறையற்ற முறையில் முகமூடிகளை அகற்றுவதால் ஏற்படும் சுற்றுச்சூழல் பிரச்சினைகள் மற்றும் அழிவு குறித்து ஒரு பத்திரிகையாளராக தனது முதல் நிகழ்ச்சியை இவர் அறிவித்தார். முகமூடிகளை அகற்றுவதன் தாக்கம் பற்றிய இவரது செய்தி அறிக்கை சனவரி 2021 இல் மீடியா கார்ப்சு வாட்ச் மூலம் வெளியிடப்பட்டது, இது இலங்கை மேம்பாட்டு பத்திரிகையாளர் மன்றத்தால் ஏற்பாடு செய்யப்பட்ட வாராந்திர செய்தித் திட்டமாகும். 1 சனவரி 2021 அன்று புத்தாண்டுடன் இணைந்து, இவர் இலங்கையில் முதல் பெண் காது கேளாத செய்தி நிருபராக அதிகாரப்பூர்வமாக அங்கீகரிக்கப்பட்டார்.

சைகை மொழி மற்றும் அலைபேசி பத்திரிகை நுட்பங்களைப் பயன்படுத்தி முகமூடிகளால் ஏற்படும் சுற்றுச்சூழல் பிரச்சினைகளைப் புகாரளிப்பதில்  இவர் பிரபலமானார். இது சுரங்காவின் வாழ்நாளில் ஒரு மைல்கல்லாக அமைந்தது. இலங்கையில் உள்ள காது கேளாத சமூகத்திற்கு நம்பிக்கையின் ஒரு கலங்கரை விளக்கத்தைக் கொண்டு வந்து, ஊடகங்களில் உள்ளடக்கிய கலாச்சாரத்திற்கு வழி வகுத்து, அவர்களுக்கு ஒரு புதிய அலை வாய்ப்புகளை முன்னோடியாக மாற்றியுள்ளது. மீடியோகார்ப்சு வாட்சில் வெளியிடப்பட்ட தனது முதல் செய்தி அறிக்கையைத் தொடர்ந்து சிராசி தொலைக்காட்சியில்  இருந்து உதாரி வேலை வாய்ப்பையும் பெற்றார்.

## மேற்கோள்கள்


பகுப்பு:வாழும் மக்கள்
பகுப்பு:இலங்கைப் பெண் எழுத்தாளர்கள்